cyanic-selkie/wikianc huggingface dataset:
Putni
Gremošanas sistēma
Gremošanas sistēma putniem sastāv no tādām pašām daļām un orgāniem, kādi ir citiem mugurkaulniekiem, t. i., no mutes dobuma, rīkles, barības vada, kuņģa, zarnām, aknām un citiem orgāniem bet ir arī atšķirības. Daudziem putniem, īpaši graudēdājiem (baložiem un vistām), ir guza — paplašināta barības vada daļa. Guzā barība sajaucas ar īpašu dziedzeru izdalījumiem, kuru ietekmē barība atmiekšķējas un zināmā mērā izmainās arī ķīmiski. Putnu kuņģis sastāv no diviem nodalījumiem: dziedzerkuņģa un muskuļkuņģa. Dziedzerkuņģī izdalās gremošanas sulas, muskuļkuņģim ir biezas muskuļotas sienas. Sienu muskulatūrai saraujoties, putna norītie akmentiņi un citi cieti veidojumi trinas viens gar otru. Rezultātā barība tiek saberzta putriņā, nonāk tievajā, bet pēc tam — resnajā zarnā. Tievajā zarnā atveras aknu žultsvadi, aizkuņģa dziedzeru un žultspūšļa izvadkanāli. Resnā zarna ir īsa un pāriet kloākā. Putni bieži izkārnās. Tas samazina viņu ķermeņa masu. Barības sagremošana putniem notiek ļoti ātri. Piemēram, zīdaste sulīgus augļus sagremo 8 — 10 minūtēs, mājas apogs peli — 4 stundās. Lielais barības daudzums un straujā gremošana labi nodrošina putna organismu ar barojošām vielām.
Funkcija
Elementārās funkcijas
Elementārās pamatfunkcijas:
Funkcijas, kuras iegūst no elementārajām pamatfunkcijām un konstantēm, galīgā skaitā izpildot ar tām saskaitīšanu, atņemšanu, reizināšanu, dalīšanu, saliktu funkciju veidošanas operāciju, sauc par elementārajām funkcijām. Tās iedala algebriskās un transcendentās funkcijās. Algebriskajām, aprēķinot vērtību, jāizpilda galīgs skaits algebrisku operāciju (saskaitīšana, atņemšana, reizināšana, dalīšana, kāpināšana racionāla skaitļa pakāpē), tās iedala racionālās — funkcijas izteiksme nesatur saknes — un iracionālās — funkciju izteiksmes satur saknes — funkcijās. Pārējās elementārās funkcijas ir transcendentās.
Putni
Skelets
Putnu skeletam ir vairākas īpatnības, kas saistītas ar piemērošanos lidošanai. Putnu kauli ir izturīgi un viegli. Daži no tiem iekšpusē ir tukši un piepildīti ar gaisu. Putnu mugurkauls sastāv no kakla, krūšu, jostas, krustu un astes nodalījumiem. Kakla nodalījumu veido 9 — 25 skriemeļi, un tas ir ļoti kustīgs. Krūšu skriemeļi ir savstarpēji saauguši. No tiem atiet ribas, kas pievienojas krūšu kaulam. Krūšu skriemeļi, ribas un krūšu kauls kopā veido krūškurvi. Vairākumam putnu krūšu kaulam ir augsta šķautne — krūšu ķīlis, kas palielina krūšu muskuļu piestiprināšanās laukumu. Putniem atšķirībā no rāpuļiem pēdējais krūšu skriemelis, visi jostas, krustu un priekšējie astes skriemeļi ir saauguši kopā un veido saliktu krustu kaulu, kas rada izturīgu balstu kājām. Astes nodalījumā ir vairāki kustīgi savienoti skriemeļi un astes kauls, kas sastāv no kopā saaugušiem pēdējiem astes skriemeļiem. Priekšējo ekstremitāšu plecu josla sastāv no diviem kraukļakauliem, divām slaidām lāpstiņām un diviem apakšējā daļā saaugušiem atslēgkauliem. Plecu joslas kauli veido izturīgu balstu spārniem. Priekšējo ekstremitāšu skeletam ir tādi paši nodalījumi kā citiem sauszemes mugurkaulniekiem: augšdelms, apakšdelms (sastāv no diviem kauliem) un plauksta. Putnu plaukstai ir trīs neattīstīti pirksti, no kuriem attīstītākais ir vidējais. Putnu skaitam samazinoties un plaukstas kauliem savstarpēji saaugot, spārna nodalījums sasniedzis nepieciešamo kompaktumu. Pakaļējo ekstremitāšu joslu — iegurni veido trīs pāri iegurņa kaulu, kas saauguši gan savstarpēji, gan ar salikto krustu kaulu. Pakaļējo ekstremitāšu skelets sastāv no augšstilba, diviem saaugušiem apakšdelma kauliem, stulma (izveidojies, saplūstot daļai pēdas kaulu un pirkstu kauliem). Putnu galvaskauss pēc kaulu sastāva ir līdzīgs rāpuļu galvaskausam, bet tam ir lielāka smadzeņu kapsula un lielāki acu dobumi. Tas tāpēc, ka putniem ir spēcīgi attīstītas smadzenes un acis.
Funkcija
1. solis
un
Putni
Elpošanas sistēma
No visām dzīvnieku grupām putniem ir viena no sarežģītākajām elpošanas sistēmām. Elpošanas sistēma putniem, tāpat kā rāpuļiem, sastāv no elpošanas ceļiem un plaušām. Putnu plaušas atšķirībā no rāpuļu plaušām ir blīvi, sūkļveidīgi ķermeņi. Stipri sazarotie bronhi veido milzīgu daudzumu sīku dobumu, kuru sienās ir bagātīgs kapilāru tīkls. Putnu plaušu kopējā elpošanas virsma ir ievērojami lielāka nekā rāpuļiem. Daži lielie bronhu zari, nesadaloties sīkākos, iet cauri plaušām un aiz tām paplašinās, veidojot plānsienainus gaisa maisus. Gaisa maisi atrodas starp dažādiem iekšējiem orgāniem, bet to atzari iespiežas stobrveida kaulos un stiepjas starp muskuļiem zem ādas. Kopējais gaisa maisu apjoms ir apmēram desmit reizes lielāks nekā plaušu dobuma apjoms. Gaisa maisi samazina putna ķermeņa blīvumu lidojuma laikā un pasargā iekšējos orgānus no pārkaršanas. Tomēr galvenā to nozīme ir piedalīšanās elpošanas procesā. Ieelpa un izelpa putniem notiek, krūšu kaulam attālinoties no mugurkaula un tuvojoties tam. Tā rezultātā gaisa maisi izplešas un gaiss no plaušām ieplūst priekšējos gaisa maisos, bet gaiss no ārējās vides pa elpošanas ceļiem ieplūst plaušās un pakaļējos gaisa maisos. Krūšu kaulam tuvojoties mugurkaulam, krūšu dobuma tilpums samazinās un pakaļējos gaisa maisos esošais ar skābekli bagātais gaiss zem iekšējo orgānu spiediena plūst atpakaļ plaušās. Savukārt gaiss, kas plaušās zaudējis skābekli un uzņēmis oglekļa dioksīdu, tiek iedzīts trahejā un izvadīts ārējā vidē. Tādējādi ar skābekli bagātais gaiss caur putnu plaušām izplūst divas reizes — ieelpojot un izelpojot. Plaušās gaisa skābeklis pāriet asinīs, bet no asinīm gaisā izdalās oglekļa dioksīds. Tāpēc putnu elpošanu sauc par divkāršo elpošanu.
Funkcija
Lineāra funkcija
Par lineāru funkciju sauc funkciju y=kx+m, kur k nav vienāds ar nulli. Lineāras funkcijas grafiks ir taisne. Lai konstruētu grafiku, sastāda tabulu, kurā izvēlas trīs "x" vērtības. Taisnes virziena koeficients k norāda, kādu leņķi taisne veido ar X ass pozitīvo virzienu: Definīcijas un vērtību apgabals lineārai funkcijai ir visi reālie skaitļi.
Putni
Asinsrites sistēma
Putniem tāpat kā zīdītājiem asinsrites sistēma sastāv no diviem asinsrites lokiem. Pa lielo asinsrites loku sirds piegādā skābekli orgāniem un audiem, bet pa mazo — plaušām. Asinis no sirds plūst pa artērijām, bet atgriežas sirdī pa vēnām. Gāzu maiņa notiek sīkākajos asinsvados — kapilāros. Labi attīstīta asinsrites sistēma, elpošana un gremošana nodrošina augstu vielmaiņas līmeni. Līdz ar to putni spēj nodrošināt patstāvīgu ķermeņa temperatūru. Putni ir siltasiņu dzīvnieki, kas spēj saglabāt patstāvīgu ķermeņa temperatūru neatkarīgi no vides apstākļiem.
Izvadorgāni
Nederīgie vielmaiņas galaprodukti no asinīm nonāk nierēs, kurās izveidojas urīns. Tas pa diviem urīnvadiem plūst uz kloāku un kopā ar izkārnījumiem tiek izvadīts no organisma.
Funkcija
Lineāra funkcija
(tiešās proporcionalitātes funkcija). Tādā gadījumā funkcijas grafiks ir taisne, kas iet caur koordinātu sākumpunktu.
Apgrieztās proporcionalitātes funkcija
Par apgrieztās proporcionalitātes funkciju sauc funkciju, kur k ir konstante un nav vienāda ar nulli.. Līkne sastāv no diviem zariem. Sastādot tabulu, izvēlas vismaz 6 "x" vērtības. Nedrīkst izvēlēties nulli! Ja k>0, tad hiperbola atrodas I un III kvadrantā. Ja k<0, tad hiperbola atrodas II un IV kvadrantā.
Putni
Vielmaiņa
Putniem salīdzinājumā ar rāpuļiem vielmaiņas līmenis ir augstāks, jo straujāk noris elpošanas un asinsrites procesi, kā arī barības sagremošana. Sarežģīto organisko vielu oksidēšanās procesā putnu ķermeņa šūnās atbrīvojas daudz enerģijas, ko izmanto ķermeņa sasildīšanai, muskuļu kontrakcijām un citiem procesiem. Augstais vielmaiņas līmenis un spalvu sega, kas samazina siltuma atdevi ārējai videi, nodrošina putniem pastāvīgu ķermeņa temperatūru (līdz 40 — 43 °C).
Funkcija
Apgrieztās proporcionalitātes funkcija
1) kur n ir nepāra skaitlis un n\neq 0. Funkcijai ir vertikālā asimptota x=0, jo definīcijas apgabals ir, kā arī horizontālā asimptota y=0, jo vērtību apgabals ir
Putni
Nervu sistēma
Nervu sistēma atšķiras no rāpuļu nervu sistēmas ar ievērojami attīstītākām galvas smadzenēm. Īpaši tas attiecas uz priekšējo smadzeņu puslodēm, vidussmadzenēm un smadzenītēm. Ar priekšējo smadzeņu pusložu augsto attīstību ir saistīta putnu sarežģītā uzvedība. Putni izvēlas ligzdošanas vietas, veido ligzdas, izperē un baro mazuļus, veic pārlidojumus. Tiem viegli izstrādājas nosacījuma refleksi. Vidussmadzeņu attīstība ir cieši saistīta ar redzes orgānu pilnveidošanos, bet smadzenīšu attīstība — ar sarežģīto kustību koordināciju putnu lidojuma laikā.
Vairošanās orgānu sistēma
Putniem, tāpat kā citiem mugurkaulniekiem, ķermeņa dobumā atrodas dzimumdziedzeri; tēviņiem — sēklinieki, mātītēm — olnīcas. Sēkliniekiem ir pupas forma. Tie atrodas krustu rajonā. Vairošanās periodā sēklinieki stipri palielinās (1000 un vairāk reižu). Putniem ir viens pāris olnīcu, taču (ar nedaudziem izņēmumiem) funkcionē tikai kreisā olnīca. Labā olnīca parasti ir neattīstīta. Olšūnas olnīcā nenobriest vienlaicīgi. Nobriedušās olšūnas nonāk olvadā, kur notiek apaugļošanās. Olvada sienās ir daudz dziedzeru. Slīdot pa olvadu, olšūnas pārklājas ar biezu olbaltumu, kā arī ar citiem apvalkiem.
Funkcija
Apgrieztās proporcionalitātes funkcija
2) kur n ir pāra skaitlis un n\neq 0. Šādas funkcijas atrodas 1. un 2. kvadrantā. Funkcijai ir vertikālā asimptota x=0, jo definīcijas apgabals ir, kā arī horizontālā asimptota y=0. Funkcijas vērtību apgabals ir.
Saknes funkcijas
1) y=\sqrt{x}
Putni
Olas uzbūve
Būtībā ola ir dzeltenums, ko no ārpuses apņem dzeltenuma apvalks. Izdētai apaugļotai olai dzeltenuma uz augšu pavērstajā pusē atrodas dīgļa disks. Tas izskatās pēc gaiša plankuma un sastāv no šūnām, kas izveidojušās, daloties apaugļotās olas kodolam un citoplazmas aktīvajai daļai. Pie dzeltenuma apvalka piestiprinātas no bieza olbaltuma veidotas saites — halazas, kurās dzeltenums ir kā pakarināts, tādēļ atrodas olas vidū. Dzeltenuma apakšējā daļa ir smagāka, tāpēc dīgļa disks allaž atrodas augšā. Dzeltenums sastāv no liela daudzuma dīgļa attīstībai nepieciešamu barības vielu un ūdens. Ap dzeltenumu novietoto biezo olbaltumvielu slāni norobežo zemčaulas apvalks, kas sastāv no diviem slāņiem. Olas strupajā galā tie attālinās viens no otra un veido gaisa kameru. Olbaltums pasargā īsto olu (dzeltenumu) no mehāniskiem bojājumiem, asiem satricinājumiem un ir galvenais topošā dīgļa ūdens avots. Olu no ārpuses apņem kaļķa apvalks — čaumala, kurā ir ļoti sīkas poras. Īpaši daudz poru ir olas strupajā galā. Caur porām notiek gāzumaiņa starp topošo dīgli un ārējo vidi. Kaļķa čaumalai ir aizsargnozīme. Dīgļa attīstības laikā tā daļēji tiek izmantota dīgļa skeleta veidošanai. Čaumalu no ārpuses sedz ļoti plāns virsčaumalas apvalks, kas pasargā olu no mikrobu iekļūšanas. Putnu olu forma, krāsa un lielums ir dažādi.
Funkcija
Saknes funkcijas
Par kvadrātsaknes funkciju sauc funkciju y=\sqrt{x}. Funkcijas grafiks ir parabolas zars. Funkcijas grafiks atrodas I kvadrantā. Funkcijas definīcijas un vērtību apgabals ir visi nenegatīvie skaitļi (nulle un visi pozitīvie skaitļi) 2)
Putni
Dīgļa attīstība
Dīgļa attīstība olā notiek tikai augstā temperatūrā (augstākā par 39 °C) un noteiktā mitrumā. Šādus apstākļus putns rada, perējot olas. Putna dīglis attīstās strauji. Jau 2. — 3. perēšanas dienā tam parādās asinsrites un nervu sistēmas aizmetņi, redzes orgāni un daļa zarnu trakta. Trešajā attīstības dienā dīglim kakla rajonā parādās žaunu spraugas. Tas norāda, ka tāliem putnu senčiem ir bijušas žaunas. Dīgļa priekšējās ekstremitātes formas ziņā ir līdzīgas pakaļējām. Saskatāma gara aste. Apmēram piektās attīstības dienas beigās dīglis iegūst putna uzbūves pazīmes. Attīstības beigās mazulis aizņem visu olas iekštelpu, iebīda knābi gaisa kamerā un pirmo reizi ieelpo gaisu. Sitot ar ragvielas pauguru (olas zobu), kas atrodas knābja galā, mazulis pārsit čaumalu un izlien ārā.
Aijūbidu dinastija
Aijūbidu dinastija (ar, al-ʾayyūbiyyūna) bija sunnītu musulmaņu dinastija, kura valdīja Tuvajos Austrumos un Ziemeļāfrikā no 1171. līdz 1341. gadam. Vēsturiskās valsts dibinātājs bija Saladīns un tās centrs atradās mūsdienu Ēģiptes teritorijā. Pirms Aijūbidu dinastijas pastāvēja Fātimidu dinastija.
Putni
Mazuļu attīstības tipi
Daļai putnu, piemēram, baložiem un mežastrazdiem, mazuļi izšķiļas no olām bezpalīdzīgi, akli vai klāti ar retām pūkām. Vecāki pienes tiem barību, silda tos ar savu ķermeni, aizsargā no uzbrucējiem. Pirmajā dienā baloži baro mazuļus ar īpašu "pieniņu", ko atrij no guzas. Putnus, kuriem izšķiļas bezpalīdzīgi mazuļi, sauc par ligzdguļiem. Citiem putniem, piemēram, rubeņiem, medņiem, paipalām un pīlēm mazuļi no olām izšķiļas redzīgi, klāti ar pūkām. Apžuvuši tie spēj sekot vecākiem un patstāvīgi baroties. Šādus putnus sauc par ligzdbēgļiem. Ligzdguļi parasti dēl mazāk olu nekā ligzdbēgļi, jo ligzdguļi nespēj izbarot daudz mazuļu.
Funkcija
Saknes funkcijas
Par kubsaknes funkciju sauc funkciju, kur. Funkcijas grafiks atrodas 1. un 3. kvadrantā, ja. Funkcijas grafiks atrodas 2. un 4. kvadrantā, ja
Pakāpes funkcija
1) y=x^2 (kvadrātfunkcija).
Putni
Mazuļu audzēšana
Olas perē viens no vecākiem vai pārmaiņus abi vecāki. Atkarībā no izdēto olu lieluma un skaita perēšanas ilgums ir dažāds. Sīkie kukaiņēdāji putni olas perē apmēram 12 diennaktis, bet vistas — 21 diennakti. Gandrīz visi putni rūpējas par saviem pasaulē nākušajiem pēcnācējiem: putnus silda, baro vai palīdz tiem atrast barību, aizsargā no plēsoņām, ligzdu atstājušos putnēnus māca meklēt barību.
Pēcligzdošanas periods putnu dzīvē
Pēc mazuļu izperēšanas un izbarošanas putni maina apspalvojumu (met spalvas). Vairākumam putnu spalvas nomainās pakāpeniski, bet dažiem (pīlēm, zosīm un gulbjiem) vienlaicīgi nomainās visas lidspalvas. Šai laikā tie nespēj lidot un dažas nedēļas slēpjas piekrastes augājā. Pēcligzdošanas periodā putni, meklēdami barību, sāk klejot. Daudzi no tiem pulcējas baros, lido uz vietām, kur barības ir papilnam, uzkrāj taukus pirms ziemošanas.
Funkcija
Pakāpes funkcija
2) y=x^3 (trešās pakāpes funkcija).
Putni
Putnu pārlidojumi
Sakarā ar barības daudzuma samazināšanos vasaras beigās un rudens sākumā daudzi putni aizlido uz siltākiem rajoniem. Pirmās mūs pamet lakstīgalas, vālodzes, svīres un bezdelīgas. Īsi pirms sala iestāšanās aizlido zosis, pīles un dzērves. Pavasarī šie putni atgriežas atpakaļ. Gan uz ziemošanas, gan uz ligzdošanas vietām tie lido pa noteiktiem migrācijas ceļiem. Putnus, kuri ik gadus veic tālus, regulārus pārlidojumus, sauc par ceļotājiem jeb gājputniem. Visi pārējie putni pieder pie nometniekiem vai klejotājiem.
Funkcija
Pakāpes funkcija
Funkcijas grafiks ir kubiskā parabola. Sastādot tabulu, jāizvēlas piecas "x" vērtības. Gan definīcijas, gan vērtību apgabals šai funkcijai ir visi reālie skaitļi. 3) y^3 = x^2 (Neila parabola)
Putni
Nometnieki un klejotāji
Nometnieki visu gadu dzīvo vienā un tai pašā vietā, sezonālus pārlidojumus tie neveic. Tāds ir mājas zvirbulis, kā arī kovārnis un mājas balodis. Klejotāji pēcligzdošanas periodā atstāj ligzdošanas teritoriju līdz pavasarim, attālinoties no tās desmitiem, simtiem un pat tūkstošiem kilometru. Atšķirībā no gājputniem tiem nav noteiktu migrācijas ceļu un pastāvīgu ziemošanas vietu. Pie klejotājiem pieder, piemēram, zīlītes, dzilnīši, dzeņi un zeltgalvīši.
Funkcija
Pakāpes funkcija
Parametriskā formā:
Eksponentfunkcijas grafiks
Funkcijai ir horizontālā asimptota x=0. Funkcijas vērtībām pieaugot, grafiks neierobežojas. Definīcijas apgabals ir, vērtību apgabals ir. grafiks krustojas ar y asi punktā (0 ; 1), jo a^0 = 1
Putni
Putnu migrācijas ceļu pētīšanas paņēmieni
Putnu ziemošanas vietas un sezonālās migrācijas ceļus noskaidro, putnus gredzenojot. Šim nolūkam izmanto vieglus alumīnija gredzenus, kurus apliek ap putna kājas stulmu. Gredzenā ir iespiests gredzena numurs un gredzenošanas centra nosaukums. No putna kājas noņemto gredzenu aizsūta pēc norādītās adreses kopā ar ziņām, kad un kur tas atrasts. Pēdējā laikā izmanto arī ļoti mazus datorus, ko piestiprina pie putna muguras.
Funkcija
Eksponentfunkcijas grafiks
1) y = a^{x}, kur a > 1
Funkcijas grafiks ir augošs no kreisās puses. Horizontālā asimptota to ierobežo 2. kvadrantā, kad.
Putni
Putnu ceļošanas iemesli
Putni pārlidojumus sāka veikt tāpēc, ka to ligzdošanas vietās aukstajās sezonās nepietika vai vispār nebija barības. Citiem apkārtējās vides apstākļiem putnu nav būtiskas nozīmes: apstākļos, kad barības pietiek, nometnieki un klejotāji mērenajā joslā un ziemeļos labi pārcieš zemas temperatūras. Zinātnieki uzskata, ka putnu pārlidojumi izveidojās pirms vairākiem simtiem tūkstošu gadu, kad uz Zemes izmainījās klimats un sāka nostabilizēties gadalaiki. Parasti putni aizlido ziemot ilgi pirms nelabvēlīgu barošanās apstākļu iestāšanās. Signāls, kas izraisa pārlidošanas instinktu, ir dienas garuma izmaiņas. To apstiprina fakts, ka nebrīvē turētam putnam, kaut arī barības ir papilnam, noteiktā gadalaikā parādās ceļošanas instinkts. Putnu ceļošanai pievērš lielu uzmanību, lai varētu veikt putnu aizsardzību un organizēt to racionālu izmantošanu.
Funkcija
Eksponentfunkcijas grafiks
Funkcijas grafiks ir dilstošs no kreisās puses. Horizontālā asimptota to ierobežo no kreisās puses Horizontālā asimptota to ierobežo 1. kvadrantā, kad..
Hiperbola
Par hiperbolu sauc tādu plaknes punktu kopu, kuras brīvi izraudzīta punkta attālumu starpība līdz diviem dotiem šīs plaknes punktiem, ko sauc par fokusiem, ir konstanta. Fokusus apzīmē ar burtiem F_1 un F_2. Ja M(x; y) ir brīvi izraudzīts hiperbolas punkts, tad lietosim arī šādus apzīmējumus: MF_1 = r_1 un MF_2 = r_2. Nogriežņus MF_1 un MF_2 sauc par hiperbolas fokālajiem rādiusiem. Punktus A un A' sauc par hiperbolas reālajām virsotnēm, bet B un B' - par imaginārajām (šķietamajām) virsotnēm. Nogriežņa A un A' garumu 2a sauc par hiperbolas reālo asi, nogriežņa B un B'garumu 2b - par hiperbolas imagināro asi. Lielumus a un b sauc attiecīgi par hiperbolas reālo pusasi un imagināro pusasi. Hiperbolai ir divas asimptotas, kas savstarpēji simetriskas attiecībā pret koordinātu asīm; un tās ir taisnes: un. Izsakot fokālos rādiusus ar punktu M, F_1 un F_2 koordinātām, iegūst hiperbolas kanonisko vienādojumu:. Parametriskā formā (labajam zaram):. No hiperbolas kanoniskā vienādojuma iegūstam vienādības: un.
Putni
Putnu un rāpuļu līdzīgās pazīmes
Putniem, tāpat, kā rāpuļiem, āda ir sausa, bez ādas dziedzeriem. Kājas sedz zvīņas. Putnu spalvas, tāpat kā rāpuļu zvīņas, sastāv no ragvielas. Putniem, tāpat kā rāpuļiem, zarnu kanāls, urīnvadi un vairošanās orgāni atveras kloākā. Ļoti līdzīgi ir putnu un rāpuļu dīgļi. Tropu putna hoacīna mazuļa spārniem ir saglabājušies pirksti ar smailiem nagiem, ar kuriem tie ķeras koku zaros. Šī līdzība ir pamatā uzskatam, ka putni un rāpuļi ir radniecīgas dzīvnieku grupas, kurām ir kopīgi senči.
Meža putni
Meža putniem, piemēram, dzeņiem, zīlītēm, mežirbei un rubenim, parasti ir īsi spārni un diezgan prāva aste. Šādas uzbūves īpatnības ļauj putnam strauji pacelties gaisā, labi manevrēt starp kokiem un precīzi nosēsties uz zariem. Piemērojoties dažādas barības izmantošanai, meža putniem izveidojušās vairākas īpatnības knābja, kāju un citu orgānu izveidojumā. Tā zīlītēm, zeltgalvīšiem un citiem meža putniem, kas barojas ar kukaiņiem, knābis ir ass un slaids, bet kāju pirksti — tveroši, ar asiem smailnagiem. Ar aso knābi tie izvelk kukaiņus un to kāpurus no šaurām plaisām mizā un citām slēptuvēm, bet ar cieši tverošajiem pirkstiem putni var ērti noturēties koku zaros un ieņemt dažādas pozas. Dižraibajam dzenim, kā arī citu sugu dzeņiem ērti kalt kukaiņu bojātu koku stumbrus, noraut egļu un priežu čiekurus un pārnest tos uz "kalvi" — koku plaisām. "Kalvē" dzenis čiekurus sadala un izlasa no tiem sēklas, ar kurām barojas galvenokārt rudenī un ziemā. Zem koku mizas dzīvojošus kāpurus un kukaiņus dzeņi izvelk ar garo un zobaino mēli, kurai ir ļoti tievs gals. Uz koku stumbriem dzeņi noturas ar plaši izplestām kājām, garajiem pirkstiem un asti. Vairākumam dzeņu katrai kājai ir četri pirksti, no kuriem divi vērsti uz priekšu, divi — atpakaļ. Astes spalvas ir atsperīgas, to stumbrs saliekts pret koka stumbru. Šāda spalvu uzbūve dzeņiem ļauj pārvietoties pa koku gan uz augšu, gan uz leju un nedaudz arī uz sāniem. Izskatījuši vienu koku, tie pārlido uz citu. Lielajiem meža putniem (mednim, rubenim un mežirbei) ir spēcīgs knābis un stipri kāju pirksti ar strupiem nagiem. Šāds knābis piemērots ogu — melleņu un brūkleņu plūkšanai, sulīgu kadiķogu, koku un krūmu pumpuru un jauno dzinumu noraušanai. Ar spēcīgajām kājām šie putni kašņā zemi un izlasa no tās tārpus, kukaiņus un augu sēklas.
Stepes un tuksneša putni
Stepes un tuksneša putniem, kas mīt atklātās ainavās, parasti ir labi attīstītas kājas un garš kakls. Šādas uzbūves īpatnības ļauj tiem laikus pamanīt briesmas un paslēpties no ienaidniekiem. Šīs ekoloģiskās grupas lielākais putns ir Āfrikas strauss. Šī putna augstums sasniedz 2,75 m un masa — 75 kg. Strausi nelido. Krūšu kauls ir plakans, bez ķīļa, spārni — vāji attīstīti. Lidspalvām nav blīvas buras. Spārni darbojas kā buras ceļavējā un kā stūre straujos pagriezienos. Pielāgojoties ātrai skriešanai, kājām saglabājušies tikai divi pirksti. Strausi dzīvo baros, pārtiek no augu sēklām, kukaiņiem un ķirzakām. Tāpat kā daudzi sauso ainavu iemītnieki, Āfrikas strausi ilgi var iztikt bez dzeršanas.
Gaisa plašumos dzīvojoši putni
Gaisa plašumos dzīvojoši putni — bezdelīgas un svīres — izceļas ar strauju un vieglu lidojumu. Tiem ir gari, šauri spārni, spēcīgi attīstīti krūšu muskuļi, šķelta aste — lidojuma stūre. Bezdelīgām un svīrēm ir īss knābis un plata mute, kas lidojuma laikā ķer kukaiņus. Kājas īsas.
Purvu, saldūdeņu un piekrastes putni
Daļai no šiem putniem (gārņiem, stārķiem un lielajam dumpim) ir garas, slaidas kājas un kakls, garš knābis. Šīs uzbūves īpatnības dod iespēju, meklējot barību, nesaslapināt ķermeni. Bez tam šiem putniem ir īpašas pūkspalvas, kas pārvēršas par pulveri un pārklāj spalvas. Pulveris un astes dziedzera taukainais sekrēts, ar kuru putni ieziež spalvas, padara to spalvu tērpu nesamirkstošu. Citiem šīs ekoloģiskās grupas putniem — pelēkajai pīlei, meža pīlei, krīklim un citām pīlēm, kas barojas seklūdenī, ir plats knābis un īsas kājas ar peldplēvēm. Gar knābja malām atrodas rinda šķērsenisku ragvielas plātnīšu, kas veido kāstuvi. Pīles iebāž ūdenī galvu, bet dziļākās vietās — arī ķermeņa priekšdaļu, ar knābi satver dažādus ūdensdzīvniekus, atkāš ūdeni un guvumu norij. Visas pīles labi peld. Peldēšanu sekmē pīļu ķermeņa forma, kas atgādina plakandibena laivu, un īsās kājas ar peldplēvēm. Kājas pīlēm ir atvirzītas ķermeņa pakaļgalā. Pa zemi pīles staigā lēnām, gāzelējoties no vienas puses uz otru. Ar astes dziedzeru sekrētu ieziestais blīvais apspalvojums ūdenī nesamirkst. Bagātīgi attīstītās pūkspalvas un zemādas tauku slānis aizsargā ķermeni no atdzišanas.
Dienā aktīvie plēsīgie putni
Dienā aktīvie plēsīgie putni (ērgļi, vanagi un piekūni) sastāda īpašu ekoloģisko grupu. Tie mīt dažādās dzīvesvietās — mežos, kalnos un līdzenumos. Dienā aktīvie plēsīgie putni medī galvenokārt putnus un zīdītājus. Tiem ir spēcīgs, āķveidīgs knābis un asi, izliekti smailnagi. Ar smailnagiem tie medījumu satver, nogalina un satur, bet ar knābi saplosa gabalos. Daži no šiem putniem, piemēram, lijas, pārtiek no maitām.
Engures ezers (dabas parks)
<mapframe text="Dabas parks Engures ezers" width=300 height=300 zoom=10 > { "type": "ExternalData", "service": "geoshape", "ids": "Q6475758" }
Engures ezera dabas parks jeb dabas parks «Engures ezers» ir Latvijas īpaši aizsargājama dabas teritorija. Dabas parks dibināts 1998. gada 24. februārī ar Latvijas Republikas Ministru kabineta lēmumu.
Engures ezera kā dabas aizsardzības teritorijas vēsture aizsākusies 1957. gada 24. aprīlī, kad ar LPSR Ministru Padomes lēmumu tajā tika noteikts īpašs režīms putnu aizsardzībai.
Dabas parks izveidots, lai nodrošinātu labvēlīgu aizsardzības stāvokli Latvijas un Eiropas Savienības nozīmes aizsargājamiem biotopiem, īpaši — ezeriem ar mieturaļģu augāju, mežainām piejūras kāpām, kaļķainiem zāļu purviem, kaļķainiem zāļu purviem ar dižo aslapi, piejūras zālājiem un aizsargājamām sugām, lai nodrošinātu ūdensputnu un to dzīvotņu aizsardzību un saglabātu Engures ezeru kā starptautiskas nozīmes mitrāju. Ezers ir daudzu retu un aizsargājamu putnu sugu dzīves un spalvu maiņas vieta.
Engures ezera dabas parkā konstatēti 23 biotopi, kas iekļauti 1992. gada 21. maija direktīvas «Par dabīgo biotopu, savvaļas augu un dzīvnieku sugu aizsardzību» pielikumā: 7 jūras piekrastes, 4 kāpu un 4 mežu, 3 pļavu, 2 saldūdeņu un 2 purvu, 1 virsāju biotops. Parkā konstatētas 44 Eiropā apdraudētas putnu sugas, 5 zivju sugas, 3 augu sugas, kas iekļautas ES direktīvu pielikumos. Šeit aug 40 Latvijā retas un Sarkanajā grāmatā ierakstītas augu sugas.
Parks ir ligzdojošo un caurceļojošo putnu aizsardzības teritorija, tajā ligzdo 186 putnu sugas, arī ezera apkārtne ir izcili bioloģiski daudzveidīga un bagāta teritorija: te konstatētas 844 vaskulāro augu sugas. Sastopami Latvijā un Eiropā reti biotopi (piem. kaļķaini zāļu purvi ar rūsgano melnceri, pārejas purvi un slīkšņas u.c.).
1989. gadā Engures ezers iekļauts Eiropas putniem nozīmīgo vietu sarakstā, ko sastādījusi Starptautiskā putnu aizsardzības padome Birdlife International sadarbībā ar Starptautisko ūdensputnu un mitrāju pētniecības biroju Wetlands International. Kopš Latvija 1995. gadā pievienojās Rāmsaras konvencijai, Engures ezera dabas parks tika iekļauts šīs konvencijas sarakstos.
Parka pārvalde un apsaimniekošana
Kopš 2011. gada 1. februāra dabas parka pārvaldi īsteno Vides aizsardzības un reģionālās attīstības ministra pakļautībā esošas tiešās pārvaldes iestādes Dabas aizsardzības pārvaldes struktūrvienība Pierīgas reģionālā administrācija.
1998. gadā dibināts Engures ezera Dabas parka fonds. Tā ir sabiedriska organizācija, kuras mērķis ir apsaimniekot Engures ezera dabas parku. Fonds nodarbojas ar dažādu dabas aizsardzības un vides izglītības projektu realizāciju, veic praktisko dabas parka Engures ezers apsaimniekošanu un uzraudzību. Galvenie fonda uzdevumi ir biotopu kopšana un ūdensputniem nepieciešamo dzīves apstākļu nodrošināšana Engures ezerā.
Maiļupe (Amatas pieteka)
Maiļupe (arī Apšupe, Āpšupe) ir Amatas kreisā krasta pieteka Cēsu novadā. Augštecē un vidustecē tek ziemeļu virzienā, bet lejtecē sagriežas uz austrumiem. Ietek Amatā pie Pienes meža.
Finnmarka
Likvidēta 2020. gada 1. janvārī, kad reģionālās reformas gaitā tika apviena ar Trumses filki, izveidojot Trumses un Finnmarkas filki.
Inspiration4
Inspiration4 bija ASV uzņēmuma SpaceX kosmosa kuģa Crew Dragon lidojums. Tas orbītā tika palaists 2021. gada 16. septembrī. Šis bija pirmais orbitālais lidojums, kurā visi kosmosa kuģa apkalpes dalībnieki bija neprofesionāli kosmonauti. Nolaižamais aparāts uz Zemes atgriezās 18. septembrī, autonomā lidojumā pavadot nepilnas trīs dienas.
Inspiration4 tika izmantots kosmosa kuģa nolaižamais aparāts C207 jeb Resilience, kas 2020. gadā lidoja misijā Crew-1. Tā saslēgšanās mezgls kapsulas augšdaļā tika nomainīts pret vienlaidu kupolveida stikla logu. Nesējraķetei izmantota pirmā pakāpe (sērijas numurs B1062), kas jau bija divas reizes lidojusi.
Misija un apkalpe
Uzņēmuma Shift4 Payments dibinātājs Džereds Aizekmens bija nolēmis izmantot lidojumu kosmosā, lai savāktu ziedojumus 100 miljonu ASV dolāru apmērā Sv. Jūdas bērnu pētniecības slimnīcai Memfisā bērnu vēža izpētei. Viņš pilnībā apmaksāja lidojumu. Viena no apkalpes vietām tika izlozēta loterijā starp ziedotājiem slimnīcai. Otru vietu piešķīra tam, kurš nodrošināja projekta reklāmu sociālajos tīklos. Trešā vieta tika nodrošināta kādam no slimnīcas darbiniekiem.
Džereds Aizekmens bija pieredzējis pilots, un bija apguvis militārās lidmašīnas. Viņš uzņēmās Inspiration4 komandiera pienākumus.
Bitšķēpu strauts
Izteka - no Spīgus purva. Tek dienvidu virzienā. Ietek Bērzē īsi pirms Bērzes ietekas Dobeles pagasta teritorijā. Upi šķērso valsts autoceļš A9 (Rīga (Skulte)—Liepāja), tās krastos neatrodas lielas apdzīvotās vietas.
Inspiration4
Misija un apkalpe
Slimnīcas rīkotajā izlozē uzvarēja kāda neuzrādīta persona, kura atdeva savu vietu draugam, atvaļinātam ASV Gaisa Spēku tehniķim Kristoferam Sembroski, kurš arī bija viens no izlozes dalībniekiem.
Shift4 Payments lidojumam izvēlējās uzņēmēju Šānu Proktori, kura uzvarēja konkursā (līdzīgu Shark Tank) par labāko biznesa ideju, ko izmantotu Shift4 komercijas risinājumus. Proktore bija arī ģeoloģijas profesore, zinātnes popularizētāja.
Inspiration4 apkalpe augšupceļā un lejupceļā:
Lidojuma gaita
Inspiration4 tika palaists 00:02:56 UTC ar nesējraķeti Falcon 9 Block 5 no Kanaveralas zemesraga Gaisa spēku stacijas starta laukuma SLC-39A. Pēc derīgās kravas atdalīšanas raķetes pirmā pakāpe nolaidās uz peldošas platformas Just Read The Instructions Atlantijas okeānā. Kosmosa kuģis tika ievadīts orbītā ar apogeju 585 km un orbītas slīpumu 51,6°.
18. septembrī 22:11 UTC Crew Dragon atdalīja nehermētisko kravas nodalījumu. 22:16 UTC tika sākts bremzēšanas manevrs. Aptuveni 22:53 UTC kuģis iegāja atmosfēras blīvajos slāņos. 23:06:49 UTC nolaižamais aparāts nolaidās Atlantijas okeānā, Kanaveralas zemesraga tuvumā. Lidojuma ilgums bija 2 dienas 23 stundas 3 minūtes.
Allere
Allere (de) ir upe Vācijā, Saksijā-Anhaltē un Lejassaksijā. Vēzeres labā krasta pieteka. Sākas Berdas augstienē. Tek pa Ziemeļvācijas zemieni.
Bieķengrāvis
Bieķengrāvis ir Daugavas atteka starp tās kreiso krastu un Lucavsalu, kas sākas pie Zaķusalas un ietek Mazajā Daugavā.
Tā garums 3,8 km, bet vidējais platums mainīgs — no dažiem desmitiem metru augštecē un lejtecē, kamēr vidustecē pat vairāk par 100 metriem. Bieķengrāvja hidroloģiskā nozīme pamazām samazinās, jo tas stipri aizaug.
Egera (nozīmju atdalīšana)
Egera (Eger) var būt:
Bēnes pagasts
Bēnes pagasts ir viena no Dobeles novada administratīvajām teritorijām. Robežojas ar Vecauces, Bukaišu, Naudītes, Penkules, Ukru un Vītiņu pagastu. Pagasta centrs atrodas Bēnē.
Reljefa formas
Garais kalns, Kukuru kalns, Mazaru kalns
Ūdensteces
Auce, Govainis, Rīgava, Skujaine, Svētaine.
Ūdenstilpes
Bēnes dzirnavezers, Krūtaiņu ezers
Purvi
Zape
Dabas aizsardzība
Pagasta teritorijā atrodas dabas liegums Garākalna smilšu krupja atradne. Valsts aizsardzībā atrodas Bēnes aleja.
Vēsture
Vēsturiski mūsdienu Bēnes pagasta teritorijā atradās Bēnes muiža (Behnen, Bēne), Krūškalna muiža (Kruschkaln, Krūškalne).
1935. gadā Bēnes pagasta platība bija 62 km² un tajā dzīvoja 1681 iedzīvotājs. 1945. gadā pagastā izveidoja Bēnes un Krūškalnes ciema padomes, bet pagastu 1949. gadā likvidēja. 1951. gadā Bēnes ciemam pievienoja Krūškalnes ciemu, bet 1954. gadā Sniķeres ciemu. 1958. gadā Bēnei piešķīra strādnieku ciemata statusu un Bēnes ciemu pakļāva tam, pārveidojot par Bēnes lauku teritoriju. Tajā pat 1958. gadā Bēnes lauku teritorijas kolhoza «Zelmenis» teritoriju pievienoja Ukru ciemam. 1965. gadā Bēnes lauku teritorijai pievienoja Auces lauku teritorijas padomju saimniecības «Mežmaļi» teritoriju, 1977. gadā — daļu Ukru ciema teritorijas. 1990. gadā Bēne zaudēja pilsētciemata statusu un tika atjaunots Bēnes pagasts. 2009. gadā pagastu kā administratīvo teritoriju pievienoja Auces novadam. 2021. gada administratīvi teritoriālās reformas rezultātā Auces novads tika pievienots Dobeles novadā.
Apdzīvotās vietas
Apdzīvotās vietas: Bēne, Krūškalne, Vecmiķeļi.
2016. gads Latvijā
Šajā lapā ir apkopoti 2016. gada notikumi Latvijā.
Šunmjo Masuno
Šunmjō Masuno (ja, Masuno Shunmyō; dzimis ) ir japāņu ainavu arhitekts, profesors un dzenbudistu mūks. Likteņdārza projekta koncepcijas autors.
Dzīvesgājums
Dzimis 1953. gada 28. februārī Jokohamā budistu tempļa vadošā priestera ģimenē. Līdz 1975. gadam studēja Tamagavas universitātē, pēc tam bija dārzu dizainera Katsuo Saitō māceklis. 1979. gadā papildināja savu izglītību dzenbudistu templī, 1982. gadā nodibināja savu uzņēmumu Japanese Landscape Consultants. Kopš 1980. gadiem uzstājās ar priekšlasījumiem Kornela, Hārvarda un Londonas universitātēs. 1998. gadā viņu ievēlēja par Tama Mākslas universitātes profesoru. 2000. gadā viņš kļuva par Kenkō-ji tempļa vadošo priesteri.
Projekti
Masuno projektējis japāņu dārzu Berlīnes Erholungspark Marzahn (2003), Kanādas vēstniecības dārzu Tokijā, un citus dārzus. Pirms dārza projektēšanas viņš veic dialogu ar telpu ar meditācijas palīdzību.
Garais strauts
Garais strauts (arī Riežupīte) ir Klūgas kreisā krasta pieteka Saldus novadā uz ziemeļrietumiem no Auniņiem. Tek ziemeļrietumu virzienā mežainā apvidū. Ietek Klūgā pie Birzīšu mājām.
Garšas pastiprinātāji
Garšas pastiprinātāji ir pārtikas piedevas, ko pievieno pārtikas sākotnējās garšas pastiprināšanai un pārveidošanai. No garšvielām tie atšķiras ar to, ka nepiešķir savu garšu, bet gan izmaina to, kā tiek uztverta jau pārtikas esošā garša. Visvairāk izmantotie garšas pastiprinātāji ir glutamīnskābe, guanilskābe un to sāļi (E620—E629), kas stimulē garšas receptorus, pastiprinot garšas sajūtu.
Nelielos daudzumus glutamīnskābe un glutamāti ir dabīgi atrodami svaigos augļos, dārzeņos, gaļā un citur, bet guanilskābe un guanilāti salīdzinoši daudz ir sēnēs.
Izmantojums
Pārtikas rūpniecībā garšas pastiprinātājus izmanto dažādu ēdienu ražošanā — kulinārijas izstrādājumiem, pārtikas koncentrātiem (garšvielu maisījumiem, marinādēm, sausajām zupām, biezputrām un buljona kubiņiem), margarīnam, pusfabrikātiem (piemēram, desām, cīsiņiem, aknu pastētēm, šašlikam, pelmeņiem un krabju nūjiņām ) un konserviem, tos mākslīgi pievienojot pēc produktu vai izejvielu rūpnieciskās apstrādes vai uzglabāšanas, kuras laikā daļēji zuduši iepriekšminētie savienojumi, tādējādi atjaunojot un pastiprinot dabīgo garšu vai mazinot nevēlamās piegaršas (piemēram, metāla piegaršu konserviem). Garšas pastiprinātāju pievienošana nepareizas ražošanas laikā radušos garšas defektu slēpšanai nav īpaši iedarbīga un ir aizliegta ar likumu.
Privilēģijas būt vienam
"Privilēģijas būt vienam" (en) ir 2012. gada drāma, kura balstīta uz filmas režisora un scenārija autora Stīvena Čboska tāda paša nosaukuma romānu. Galvenās lomas atveido Logans Lērmans, Emma Votsone, Ezra Millers, Meja Vitmena, Dilans Makdermots, Pols Rads un Džoana Kjūsaka. Filmas pirmizrāde notika Toronto filmu festivālā.
Čārlijs ir introverts skolnieks, kurš nesen sācis mācīties vidusskolā. Kādu dienu viņš iedraudzējas ar Semu un viņas pusbrāli Patriku, diviem vecākās klases audzēkņiem, kuri Čārliju iepazīstina ar reālo pasauli.
Flagstāfa
Flagstāfa (en) ir pilsēta Amerikas Savienoto Valstu rietumos, Arizonas štata centrālās daļas ziemeļos. Uz ziemeļiem no Flagstāfas atrodas Kokonino plato. 1876. gada 4. jūlijā mežstrādnieki, kas strādāja tuvējos mežos, pacēla karogu par godu ASV neatkarībai un nosauca apvidu par Flagstāfu (en - ‘karogs’). Pilsēta dibināta 1881. gadā. 1882. gadā caur pilsētu tika izbūvēta Atlantijas un Klusā okeāna dzelzceļa līnija, kā rezultātā pilsēta piedzīvoja strauju izaugsmi. Mūsdienās joprojām dominē kokmateriālu iegūšana un apstrāde. Tā kā no Flagstāfas nav tālu Lielais kanjons, kā arī atrodas vairāki nozīmīgi zinātnes objekti, piemēram, Louela observatorija, kur 1930. gadā atklāja pundurplanētu Plutonu, katru gadu caur pilsētu brauc ap 5 miljoniem tūristu. Netālu atrodas ziemas slēpošanas kūrorts Arizona Snow Bowl un Meteor Crater, kuru izmanto astronautu treniņiem. Pilsētā atrodas Ziemeļarizonas Universitāte un Ziemeļarizonas muzejs (dabas vēstures muzejs).
Melderupīte (Vijas pieteka)
Melderupīte ir Vijas labā krasta pieteka Smiltenes novadā.
Iztece - no Bezdibeņa uz dienvidiem no Aumeisteriem. Tek rietumu virzienā. Ietek Vijā pie Bemberiem. Melderupīti nešķērso valsts autoceļi.
Sanctimony
Sanctimony ir Latvijas smagā roka mūzikas grupa. Paši grupas dalībnieki savu mūzikas stilu dēvē par death 'n' roll. Grupa pastāv kopš 1994. gada, lai gan šo gadu laikā grupas sastāvs ir mainījies vairākas reizes. Tāpat ir mainījies mūzikas žanrs — sākotnēji grupa spēlēja nāves metālu, bet kopš 2002. gada spēlē smagā roka stilā.
Biogrāfija
Grupu Sanctimony 1994. gadā nodibināja Jānis (balss), Viesturs (ģitāra), Kārlis (bungas) un Rihards (bass). Sākotnēji tā spēlēja savu iecienīto grupu dziesmu kaverversijas nāves metāla stilā.
1996. gadā pēc Riharda aiziešanas no grupas, kad tai pievienojas Viktors (basģitāra) un Roberts (ģitāra). Tiek ierakstīts grupas pirmais demoieraksts When The Sun Was God, kas ietver vairākas nu jau pašsacerētas dziesmas, kā arī divas latviešu tautasdziesmu apdares.
Pēc vairākām sastāva maiņām 1998. gadā tiek ierakstīts grupas debijas albums Eternal Suffering, ko 2000. gadā kompaktdiska formātā izdod Father Productions. Albuma ierakstā piedalās Jānis, Kārlis un Viesturs, bet basa un otras ģitāras partiju ierakstu veic pieaicināti sesijas mūziķi.
2001. gadā grupa veic savu pēdējo ierakstu nāves metāla stilā. Tas ir tā arī neizdotais minialbums Lirix.
2002. gadā grupa izlemj mainīt savu mūzicēšanas stilu. 2003.gadā grupa ieraksta divu dziesmu demo, no kurām kompozīcija Devil And Men iekļūst Radio SWH Rock Top 20 un to neatstāj 20 nedēļas, līdz pat Top 20 slēgšanai. Dziesma topā sasniedz otro vietu.
2004. gada vasarā tiek sākts albuma Devil and Men ieraksts. Tiek ierakstītas desmit pašu sacerētas dziesmas, kā arī divas kaverversijas — Black Sabbath dziesmai Into The Void un The Police dziesmai Synchronicity II. Grupa sniedz daudz koncertus, tai skaitā kā iesildošā grupa Whitesnake koncertā Rīgā.
2005. gadā tiek pabeigts un Platforma Records paspārnē izdots albums Devil and Men, kas tiek prezentēts Valmieras rokfestivālā. Dziesma Lover sasniedz pirmo vietu Radio SWH Rock Top 20. Sanctimony uzstājas kā ieslidošā grupa Entombed un Judas Priest koncertos.
2006. gadā tiek sākts darbs pie jaunā albuma Hell in Stereo, kas tiek izdots 2007. gadā Aghast Recordings paspārnē. Tajā ir 13 pašu sacerētas kompozīcijas, kā arī grupas AC/DC dziesmas Back in Black kaverversija. Tiek uzfilmēts videoklips dziesmai Heading Mexico.
2016. gadā izdeva albumu Unholy Five, Thunderforge Records paspārnē, tajā ir 10 skaņdarbi angļu valodā.
Koncerti
Grupai ir ilgstoša koncertu pieredze gan Latvijā, gan citās Eiropas valstīs — Igaunijā, Lietuvā, Baltkrievijā, Polijā, un citviet. Sanctimony “iesildījusi” tādas pasaulē zināmas grupas, kā Judas Priest, Whitesnake, Entombed, Dismember, uc.
Eriks Naits
Eriks Naits (en, dzimis Eriks Osvalds Mobrejs Naits (en), miris ) bija angļu rakstnieks.
Viņš ir pazīstams plašai publikai kā 1938. gadā sarakstītā stāsta "Lesija atgriežas mājās" (Lassie Come Home) autors. Šis stāsts 1940. gadā pārtapa romānā un kļuva par bestselleru. Viņš gāja bojā lidmašīnas katastrofā Surinamā. Īsi pirms nāves rakstnieks bija pieņēmis amerikāņu pilsonību.
Biogrāfija
1912 .gadā Naits emigrēja uz Amerikas Savienotajām Valstīm. Viņš studēja mākslu Kembridžas latīņu skolā Masačūsetsā (Cambridge Latin School, Massachusettes).
Pirmā pasaules kara laikā pieteicās brīvprātīgi Kanādas armijā un tika pieņemts Toronto kājinieku pulkā (Princess Pat Regiment). Divi no viņa brāļiem krita kaujas laukā vienā un tajā pašā dienā 1919. gadā.
1917. gadā Naits apprecēja Dorotiju Noizsu Hollu (Dorothy Caroline Noyes Hall), ar kuru viņam piedzima trīs meitas. Viņi izšķīrās 1932 .gadā.
1938. gadā tapa īsais stāsts "Lesija atgriežas mājās", kas sākumā netika iecerēts kā īpaši svarīgs darbs. Par Lesijas prototipu kļuva rakstnieka kollijs vārdā Tūts (Toots). Lasītāji uzņēma to ar neparastu entuziasmu. 1940. gadā Lesijas piedzīvojumu paplašināto versiju publicēja laikraksts The Saturday Evening Post.
1939. gadā rakstnieks kopā ar savu otro sievu Džēru Brilavski (Jere Brylawski) nopirka zemnieku saimniecību Springhouse Farm Baksa apgabalā (Bucks County), Pensilvānijā. Tur arī atrodas Tūta kapavieta. Suns nomira 1945. gadā, bet 1970. gadā uz viņa kapa tika uzstādīta memoriālā skulptūra.
Lielu atzinību guva Naita 1941.gadā uzrakstītā patriotiskā novele "Pārāks par visu" (This Above All). Rakstnieks tika šajā sakarā ielūgts uz Balto namu, kur satika Eleanoru Rūzveltu. Viņš arī bija viens no līdzautoriem Frenka Kapras uzņemtajam seriālam Why We Fight. 1942. gadā Naits kļuva par Amerikas pilsoni.
1943. gadā Metro-Goldwyn-Mayer uzņēma piedzīvojumu filmu pēc slavenās grāmatas ar suni Palu Lesijas lomā, bet pats rakstnieks pirmizrādi nepiedzīvoja.
Lidmašīnas Douglas C-54 Skymaster katastrofa, kas maksāja rakstniekam dzīvību, notika Surinamā, ko toreiz sauca par Holandiešu Gviānu, 30 jūdžu attālumā no Paramaribo 1943. gada 15. janvārī. Eriks Naits toreiz bija ASV Armijas majors. Katastrofas apstākļi tā arī pilnībā netika noskaidroti. 2008. gada 30. aprīlī katastrofas vietai tuvākajā ciematā (Bakki, Reynsdorp) tika uzlikta memoriālā plāksne ar 35 bojāgājušo vārdiem.
Lesijas grāmatas ir tulkotas daudzās pasaules valodās. Latvijā grāmata "Lesija atgriežas mājās" ir izdota trīs reizes, vienreiz ar nosaukumu "Lesi atgriežas mājās".
Normunds Zemvaldis
Normunds Zemvaldis (dzimis 1958. gada 13. martā Rīgā) ir latviešu ārsts un politiķis, bijušais Veselības valsts ministrs (1993—1994), tad Veselības aizsardzības valsts ministrs (1994—1995).
Dzīvesgājums
Dzimis 1958. gada 13. martā Rīgā Ilgvara Zemvalža un viņa sievas Validas, dzimušas Moricas, ģimenē.
Studēja Rīgas Medicīnas institūta (RMI) Ārstniecības fakultātē (1976—1982), strādāja Rīgas 4. slimnīcā (1982—1983), tad 11. poliklīnikā (1983—1984), Republikas Onkoloģijas centrā (1984—1986), Rīgas 4. slimnīcā (1986—1992), līdztekus Latvijas Ārstu biedrības viceprezidents (1990—1991).
Pēc Latvijas neatkarības atjaunošanas N. Zemvaldis bija Rīgas tautas deputātu padomes deputāts (1990—1993), Latvijas Republikas Labklājības ministrijas departamenta direktora vietnieks (1992—1993), tad Veselības valsts ministrs (1993—1994), tad Veselības aizsardzības valsts ministrs (1994—1995).
Vēlāk N. Zemvaldis strādāja par kompānijas Sanofi Pasteur vadītāju Centrālāzijā.
Džons Raiss
Džons Raiss (en, dzimis ) ir angļu šaha problēmists, starptautiskais meistars šaha kompozīcijā.
Šaha kompozīcija
No 2002.—2006. gadam D. Raiss bija FIDE šaha kompozīcijas pastāvīgās komisijas (PCCC) prezidents. No 1960. gadā viņš strādā britu šaha žurnālā British Chess Magazine. 1980. gadā viņš kļuvis par Britu šaha savienības prezidentu. No 1999. gada ir laikraksta The Problemist līdzstrādnieks. Viņš ir starptautiskais meistars šaha kompozīcijā (1969) un kopš 1972. gada Starptautiskais tiesnesis šaha kompozīcijā.
No 1950. gada viņš ir sastādījis apmēram 1000 šaha kompozīcijas, galvenokārt divvilčus.
Šaha uzdevuma piemērs
Atrisinājums
Centra atklātne
Centra atklātne ir šaha atklātne, kas sākas ar gājieniem: '''1. e2-e4 e7-e5 2. d2-d4 e5xd4'''.
Tā pieder pie atklātām atklātnēm ar Šaha atklātņu enciklopēdijas kodu C22.
Vēsture
Pieminēta jau F. Stammas darbos (1737), vēlāk L. Laburdonē partijās. Galveno variantu (4. De3) praksē ieviesis L. Paulsens. Mūsdienu praksē atklātne reti sastopama.
Stratēģiskā ideja
Noņemot sasprindzinājumu centrā, baltie pārved dāmu uz karaļa spārnu ar mērķi izdarīt spiedienu uz melno rokādes pozīciju. Melniem, izmantojot balto dāmas ātro centralizāciju tempa iegūšanai, ir labas iespējas iegūt pilnvērtīgu spēli.
Garozu strauts
Garozu strauts (lejtecē arī Muižzemnieku strauts) ir Bruziles kreisā krasta pieteka Saldus novadā uz ziemeļiem no Bruzilām. Tek dienvidrietumu virzienā. Ietek Bruzilē pie Melenieku mājām. Garozu strautu šķērso valsts autoceļš P105 (Butnāri–Saldus–Ezere).
Ja nebūtu šī skuķa
"Ja nebūtu šī skuķa" ir 1980. gada latviešu padomju spēlfilma, kas uzņemta Rīgas Kinostudijā pēc Enno Rauda stāsta "Lidojošie šķīvīši" motīviem. Filmas režisors ir Rihards Pīks.
Sižets
Vasaras brīvdienās bērnu kompānija pulcējas ap Reini, bet zinātkārais puika Kārlis turas savrup. No Rīgas ciemos pie radiem atbrauc meitene Herta. Viņa ar interesi pavada laiku un klausās Kārļa stāstos. Aizvainotais Reinis kopā ar draugiem izspēlē ar Kārli ļaunu joku, vēlēdamies pasmieties par atšķirīgo puiku.
Lomās
'''Epizodēs: Romualds Ancāns, Helga Dancberga, Maija Eglīte, Rasma Garne, Līga Liepiņa, Pēteris Liepiņš, Egons Beseris
Takumi Minamino
Takumi Minamino (ja; dzimis ) ir japāņu futbolists, Japānas futbola izlases dalībnieks. Kopš 2022. gada Minamino pārstāv Francijas futbola 1. līgas komandu AS Monaco FC.
Nacionālā izlase
!Kopā||42||17
Nediene
Nediene (arī Nediena, Vediene, Vedienīte, augštecē arī Jaunzemupe, Palmēnupe, Sermuļupe, vidustecē - Dzērvesupe, Kažoču upe, Kažočupe, lejtecē - Zāģerupe) ir Amatas kreisā krasta pieteka Cēsu novadā pie Ģikšiem.
Iztece no Ruķeļu ezera. Tek ziemeļu virzienā. Ietek Amatā pie Zāģeriem. Lejtecē caurtek Zāģeru HES ūdenskrātuvei. Augšpus ūdenskrātuves - Kaļļu strūklu avoti. Vidustecē upi šķērso valsts autoceļš P31 (Ērgļi — Drabeši).
Ohrže
Ohrže vai Ēgere  ir upe Vācijā (Bavārijā) un Čehijā. Elbas kreisā krasta pieteka. Sākas Fihtela kalnos. Pēc 35 kilometriem šķērso Vācijas——Čehijas robežu. Tek pa ieplakām Rūdu kalnu piekājē. Lejtecē līdzenumu upe.
Detva
Detva (sk) ir pilsēta Slovākijā, Banska Bistricas apgabala Detvas apriņķa centrs.
Vēsture
Rakstos apdzīvotā vieta pirmoreiz minēta 1636.—1638. gadā. Tā sāka strauji attīstīties pēc tam, kad 1955. gadā šeit tika nodibināta militārās tehnikas rūpnīca, kas ražoja kājnieku kaujas mašīnas, kā arī celtniecības tehniku. Pēc Slovākijas nodibināšanās 1991. gadā, rūpnīca tika privatizēta un samazināja ražošanu. Tas izraisīja strauju bezdarba pieaugumu pilsētā, kas bija lielākais valstī.
Cilvēki
Pēc etniskās piederības vairums pilsētas iedzīvotāju ir slovāki (96,11 %). Pēc reliģiskās pārliecības — katoļi (78,03 %), nereliģiozi (13,11 %) un luterticīgie (4,47 %).
Kultūra
Kaut arī pati Detva ir jauna pilsēta, apkārtne ir bagāta folkloras tradīcijām. Regulāri notiek folkloras festivāli.
Redirected: Nacionālā ķeza
"Redirected: Nacionālā ķeza" (en) ir 2014. gada Apvienotās Karalistes un Lietuvas kopražojuma filma, kuras režisors ir Emilis Velīvis. Galvenās lomas tajā atveido Vinnijs Džonss, Skots Viljamss, Džils Darnels, Olivers Džeksons, Entonijs Strečens, Mindaugs Papinigs, Džeks Kūpers un Artūrs Smoļaņinovs. Filmas pirmizrāde notika 2014. gada 10. janvārī Lietuvā. Filma ir stāsts par četriem angļiem, kas liktenīgas sagadīšanās rezultātā nonāk Lietuvā un ir spiesti meklēt atpakaļceļu mājup.
Mazā Daugava (Rīga)
Mazā Daugava jeb Lucavdaugava ir Daugavas atteka starp Lucavsalu un Zaķusalu.
Tās garums 3,5 km, platums 200—300 metri, bet dziļums 3—4 metri. Pa Mazo Daugavu atkarībā no kopējā Daugavas caurplūduma noplūst 13—25% Daugavas ūdeņu.
Tenzins Gjaco
Tenzins Gjaco (bo, dzimis ) ir 14. dalailama, pašreizējais Tibetas budisma garīgais līderis. Par dalailamu viņš kļuva 15 gadu vecumā. Līdz 1959. gadam viņš bija Tibetas valdības galva, bet, pēc neveiksmīgas sacelšanās pret Ķīnas Tautas Republikas pārvaldi, aizbēga no Tibetas. Viņam patvērumu sniedza Indija, kur Daramsalas pilsētā dalailama ir izveidojis Tibetas trimdas valdību. Trimdas sākumā dalailama uzstāja uz neatkarīgas Tibetas atjaunošanu, bet vēlāk mīkstināja savu nostāju un pieprasīja "jēgpilnu autonomiju" Ķīnas sastāvā. Dalailama uzstāja uz nevardarbīgas pretošanās metodēm. 1989. gadā Tenzins Gjaco saņēma Nobela miera prēmiju.
2011. gada martā Tenzins Gjaco paziņoja, ka plāno atteikties no savas politiskās darbības un pilnībā nodot Tibetas trimdas valdības vadību vēlētiem pārstāvjiem.